ഫോണ് കവര്ന്ന കള്ളനെ ഫേസ് ബുക്ക് ലൈവില് കണ്ടത് 20,000 പേര് അറസ്റ്റ് കെയ്റോ: ഫോണ് മോഷ്ടിച്ച കടന്ന കള്ളനെ കുടുക്കിയത് ഫേസ്ബുക്ക് ലൈവ് .ഫെയ്സ്ബുക്കില് ലൈവ് ചെയ്തു കൊണ്ടിരുന്ന പ്രാദേശിക മാധ്യമപ്രവര്ത്തകന്റെ ഫോണാണ് കള്ളന് ബൈക്കിലെത്തി കവര്ന്നത് . എന്നാല് ഫോണില് ലൈവ് പോയിക്കൊണ്ടിരിക്കുകയാണെന്ന് കള്ളന് അറിഞ്ഞില്ല.ഈജിപ്തിലാണ് സംഭവം. മേഖലയിലെ ഭൂചലനം റിപ്പോര്ട്ട് ചെയ്തു കൊണ്ടിരുന്ന യൂം7 എന്ന പ്രാദേശിക മാധ്യമത്തിലെ മഹ്മൂദ് റഗബിന്റെ ഫോണാണ് കള്ളന് തട്ടിയെടുത്തത്. ഈജിപ്തിലെ ശുബ്ര അല് ഖൈമ നഗരത്തിലെ പാലത്തിന് സമീപത്ത് വെച്ചാണ് സംഭവം. ഇരുപതിനായിരത്തിലേറെ പേരായിരുന്നു തത്സമയ ദൃശ്യം ഫെയ്സ്ബുക്കില് കണ്ടു കൊണ്ടിരുന്നത്. ഇതൊന്നും അറിയാതെ കള്ളന് മൊബൈല് ഫോണുമായി ബൈക്കില് യാത്ര തുടരുകയായിരുന്നു. ബൈക്കിന് മുന് ഭാഗത്ത് ഫോണ് വെച്ച് സിഗററ്റ് വലിക്കുന്ന കള്ളന്റെ ദൃശ്യങ്ങള് ലൈവില് ദൃശ്യമാവുകയും ചെയ്തു . സംഭവം സമൂഹ മാധ്യമങ്ങളില് വൈറലായതിന് പിന്നാലെ മോഷ്ടാവിനെ അറസ്റ്റ് ചെയ്യുകയായിരുന്നു .അതെ സമയം ഇയാളുടെ വ്യക്തി വിവരങ്ങള് പോലീസ് പുറത്തു വിട്ടിട്ടില്ല. പതിനെട്ടായിരത്തിലേറെ പേരാണ് വീഡിയോ ഷെയര് ചെയ്തിരിക്കുന്നത്. 70 ലക്ഷത്തിലേറെ പേരാണ് വീഡിയോ കണ്ടത് .The post ഫോണ് കവര്ന്ന കള്ളനെ ഫേസ് ബുക്ക് ലൈവില് കണ്ടത് 20,000 പേര് അറസ്റ്റ് first appeared on MalayalamExpressOnline.